ישנם כמה צעדים פשוטים באמצעותם תוכלו לשמור על זר הפרחים שקיבלתם או רכשתם לעצמכם לאורך זמן. ראשית, הוציאו את הזר מהעטיפה בו הוא נמצא ושחררו את הגומיות מהגבעולים על מנת למנוע את צפיפות הפרחים לאורך זמן. בחרו אגרטל מתאים ושטפו אותו היטב במים משאריות אבק או לכלוך על מנת למנוע הצטברות של חיידקים בתוך המים. מלאו מים טריים מהברז, והוסיפו תוספי תזונה ומאזני חומציות למים (אם לא הגיע שקיק מתאים עם הזר אפשר להשתמש במעט סוכר או כמה טיפות בודדות של אקונומיקה). לפני שתניחו את הפרחים בתוך המים המועשרים, מומלץ לחתוך את קצות הגבעולים (תחתית הזר) באלכסון מכדי להגדיל את שטח הפנים שדרכו הגבעול יוכל לספוג מים. פעולה זו גם מאפשרת ניקיון אידאלי בתוך האגרטל, מכיוון שמרבית הלכלוך והחול יצטברו בתחתית הגבעולים. כדאי להחליף את המים באגרטל מידי יום-יומיים על מנת לשמור עליהם טריים ונקיים ככל האפשר.